Diari Oficial de la Generalitat Valenciana


Sumari del DOGV 3094, del 07-10-1997 (1997/10754)

Notificació de propostes de resolució administrativa de contracte de compravenda.
---------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10085


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte [97/S10248]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem als interessats que s'indiquen la proposta de resolució administrativa de contracte de compravenda per la no ocupació de l'habitatge pels titulars com a domicili habitual i permanent.
  
Vists els expedients de resolució administrativa de contracte de compravenda per la no ocupació dels habitatges incoats contra els adjudicataris següents:
  
Expedient: V-RACNU-72/97
  
Adjudicatari: Luis Jesús Gutiérrez Navarro
  
Codi de l'habitatge: 8583835178
  
Adreça: camí de la Rodana, núm. 3 porta 8a
  
Població: Vilamarxant
  
Província: València
  
Règim de cessió: compravenda
  
Data d'adjudicació: 01.08.1983
  
Expedient: V-RACNU-73/97
  
Adjudicatari: Rafael Nieto Postigo
  
Codi de l'habitatge: 4919001348
  
Adreça: camí de la Rodana, núm. 3 porta 11a
  
Població: Vilamarxant
  
Província: València
  
Règim de cessió: compravenda
  
Data d'adjudicació: 01.08.1983
  
Vist que aquests habitatges són de promoció pública de la Generalitat Valenciana.
  
Vist que en les dates que s'indiquen aquests habitatges van ser adjudicats als adjudicataris esmentats abans.
  
Vist que, després de la visita d'inspecció als habitatges esmentats, s'acredita, segons els informes adjunts d'inspecció, empadronament, que els adjudicataris no ocupen els habitatges habitualment, i que aquests estan desocupats, evidentment, durant més de tres mesos seguits a l'any, amb l'incompliment de la funció social i de l'obligació establerta en l'article 27.1, paràgraf 1r del Reial Decret 2.960/1976, de 12 de novembre, sobre text refós de la legislació d'habitatges de protecció oficial, article 107 del Decret 2.114/1968, de 24 de juliol, en relació amb l'article 3 del Reial Decret 3.148/1978, de 10 de novembre, sobre Política d'Habitatge.
  
Vist, així mateix, que no tenim constància que hi haja en aquests casos una causa justa de desocupació.
  
Vist que els interessats no han presentat proves o formulat al·legacions o si les han presentades no desvirtuen el que s'ha exposat anteriorment.
  
Atés que, segons aquesta normativa d'habitatges de protecció oficial i els preceptes esmentats, els adjudicataris han de destinar l'habitatge a domicili habitual i permanent, i, als efectes legals, hi ha domicili permanent quan constitueix residència del titular, bé com a propietari bé com a arrendatari. Es considera que hi ha habitualitat en l'ocupació de l'habitatge quan no estiga desocupat més de tres mesos seguits a l'any.
  
Atés que la Llei de Contractes de l'Estat en l'article 4 i el Reglament de Contractes de l'Estat en l'article 6, en la regulació dels contractes administratius qualifica d'administratius especials els contractes que tinguen caràcter administratiu perquè així ho declare expressament una llei, estiga vinculat a un servei públic o comporten una especial tutela d'interés públic per al desenvolupament del contracte.
  
Atés, així mateix, el que disposa la clàusula VI del contracte corresponent, que estableix específicament l'obligació de l'adjudicatari de destinar l'habitatge a domicili habitual i permanent amb la conseqüència esmentada abans.
  
Atés que han quedat acreditats els càrrecs que justifiquen els expedients i, per això mateix, aquesta proposta de resolució és motivada segons els articles 89.3 en relació amb l'article 54.1 a, de la Llei 30/1992.
  
Vists els fets, les disposicions esmentades i la resta de normativa aplicable, l'instructor dels expedients, en virtut de les facultats conferides, formula a la Direcció General d'Arquitectura i Habitatge la proposta de resolució següent:
  
Primer
  
Que es donen per resolts els contractes dels adjudicataris i dels habitatges que s'han indicat anteriorment. Tot seguit s'haurà de procedir al llançament de persones i al desallotjament de mobles i estris. Així mateix que en la resolució es requeresquen els interessats perquè el realitzen en el termini de 48 hores (articles 93.2 i 95 de la Llei 30/1992).
  
Segon
  
En el cas que no es complesca l'anterior requeriment en el termini indicat, es procedirà al desallotjament forçós amb l'autorització judicial d'entrada a domicili (96.1.d, 96.3 i 100 de la Llei 30/1992).
  
S'haurà de notificar aquesta proposta de resolució als interessats de forma legal. Així mateix cal indicar que en l'escrit d'al·legacions hauran de constar tant les dades dels adjudicataris o ocupants com les dels habitatges objecte del procediment.
  
València, 22 de juliol de 1997. El director d'Administració del Patrimoni: Matías Ruiz Peñalver.
  
Diligència
  
L'Assessoria Jurídica de Patrimoni fa saber als interessats la notificació de la proposta de resolució dels expedients esmentats.
  
El grup 460803 correspon a la localitat de Vilamarxant:
  
València, 24 de juliol de 1997. Assessoria Jurídica de Patrimoni: Pedro Lucas Matheu.
  
València, 16 de setembre de 1997.- El secretario general: Antonio Rodriguez Barberá
  
Conselleria d'Economia,
  
Hisenda i Administració Pública